Monk

Monk je komediálno-dramatický krimi seriál vyrábaný v USA. Hlavnou postavou je bývalý sanfranciský policajt Adrian Monk (Tony Shalhoub).

Seriál sa začal natáčať a vysielať v roku 2002. Vyrábajú ho spoločnosti Touchstone Television a Studios USA (od polovice roka 2004 - NBC Universal Television) pre stanicu USA Network. Seriál Monk vymyslel Andy Breckman.
Na Slovensku ho vysielala Televízia Markíza so slovenským dabingom. Na jeseň odvysielala poslednú 8. sériu.

Dej 

Potom ako Monkova žena, Trudy Anne, zomrie, je Monk postihnutý tzv. "OCD" - Obsedantno-kompulzivnou poruchou. V tom čase odmieta vychádzať z domu. Následne stratí svoju prácu na sanfranciskej polícii. Monkova asistentka Sharona Flemingová, bývalá zdravotná sestra, sa mu snaží dopomôcť k normálnemu životu. Monk pracuje ako súkromný detektív a poradca pre políciu v ťažkých prípadoch - jeho cieľ je byť opäť policajtom. Monk je veľmi bystrý - okamžite vidí, keď niečo spolu nedáva zmysel. Keď Sharona Flemingová Monka v tretej sérii opustí, lebo sa dala opäť dokopy s jej bývalým mužom, je Monk nejakú dobu bez asistentky. Spozná ale Natalie Teegerovú, ktorá sa stane jeho novou asistentkou. 

Jeho fóbie ho v práci obmedzujú. Trpí okrem iného akrofóbiou (strach z výšok), aviofóbiou (strach z lietania), canofóbiou (strach zo psov), klaustrofóbiou (strach z malých uzavretých priestorov) a rôznymi inými, napríklad strach zo špiny, baktérií alebo aj strach z mlieka. Monk sa tiež necití dobre, keď obrazy visia na stene krivo, alebo symetria toho, na čo sa pozerá, je niečím narušená. 

Jediná osoba, ktorá je asi ešte neurotickejšia ako Adrian Monk je jeho brat Ambrose (John Turturro).

Postavy

Hlavné postavy 
 Adrian Monk (Tony Shalhoub): hlavná postava
 dabing: Boris Farkaš
 Sharona Flemingová (Bitty Schram) (1. séria - 9. časť 3. série): Monkova asistentka
 dabing: Lenka Košická
 Natalie Teeger (Traylor Howard) (od 10. časti 3. série): Monkova nová asistentka
 dabing: Andrea Karnasová
 Kapitán Leland Stottlemeyer (Ted Levine): Monkov bývalý šéf na polícii
 dabing:
 Ivan Romančík
 Jozef Švoňavský (v 6.16. časti 3. série)
 Poručík Randall „Randy“ Disher (Jason Gray-Stanford): Kapitánov asistent
 dabing: Vladimír Kobielsky

Vedľajšie postavy 
 Dr. Charles Kroger (Stanley Kamel): Monkov psychiater
 Trudy Anne Monk (Stellina Rusich): (1.2. séria), Melora Hardin: (3.8. séria): Monkova žena, ktorá zomrela pri bombovom útoku.
 Benji Fleming (Kane Ritchotte) (pilotná časť, 2.3. séria) a Max Marrow (1. séria): syn Sharony Flemingovej
 Julie Teeger (Emmy Clarke): dcéra Natalie Teegerovej

Série

Externé odkazy 
 Oficiálna stránka seriálu

Monk
Kriminálne televízne seriály USA
Televízne seriály z roku 2002
Komediálne televízne seriály
Televízne seriály USA Network